Wei Qiuyue. Wei Qiuyue (; 1988-yil 2-sentyabrda tugʻilgan) – isteʼfodagi xitoylik voleybolchi. U 2008-2012-yillarda Xitoy ayollar milliy voleybol terma jamoasi sardori boʻlgan. Sportdagi faoliyati. Wei Qiuyue 2008-yilgi Pekin Olimpiada oʻyinlarida bronza medali va 2007-yilgi Jahon Gran-prisida kumush medalni qoʻlga kiritgan jamoalar tarkibida oʻynagan. U oʻz terma jamoasi bilan 2010-yilda Montreux voleybol ustalari musobaqasida gʻoliblikni qoʻlga kiritgan va „Eng yaxshi toʻpurar“ mukofotiga sazovor boʻlgan. Wei Qiuyue 2010-yilgi jahon chempionatida eng yaxshi toʻpurar deb topilgan. 2012-yilgi Yozgi Olimpiada oʻyinlarida magʻlubiyatga uchraganidan soʻng, jamoasi beshinchi oʻringa loyiq koʻrilgan. 2013-yilda u tizzasini daʼvolatish uchun terma jamoadan bir yilga chetlashtirilgan. Wei Qiuyue 2013-2014-yilgi mavsumda sobiq jamoadoshlari Ma Yunven va Zhang Lei bilar birga Igtisadchi Baku jamoasi safida oʻynash shartnomasini imzolagan. U birinchi marta Tianjindan boshqa klubda ham oʻynagan. 2014-yilda Wei Qiuyue Jenni Lang Ping tomonidan milliy terma jamoaga chaqirilgan va 2014-yilgi Jahon chempionatida kumush medalni qoʻlga kiritishida oʻz hissasini qoʻshgan. U milliy terma jamoa tarkibida boshlangʻich pozitsiyasida oʻynagan. Terma jamoadagi muvaffaqiyatli mavsumdan soʻng, u ichki ligadan biroz ishtirok etmagan va Jenni Lang Pingning yordami bilan uzoq vaqtdan beri daʼvolanilayotgan tizzalarini shifokorga koʻrsatish va toʻliq tuzalish uchun AQShga ketgan. U 2015-yilda yana terma jamoaga qaytadi. Wei Qiuyue 2015-yilgi Jahon chempionatida oltin medalni qoʻlga kiritgan Xitoy terma jamoasining tarkibidan joy olgan. 2016-yilda Wei Qiuyue Yozgi Olimpiada oʻyinlarida ishtirok etgan, u yerda uning jamoasi finalda Serbiyani 3:1 hisobida magʻlub etib, oltin medalni qoʻlga kiritishgan. Ammo taqdirlash marosimidan soʻng Wei Qiuyue CCTV5 telekanalida terma jamoadagi faoliyatini yakunlaganini eʼlon qilgan. 2017-yilgi 13-Xitoy milliy oʻyinlaridan soʻng Wei Qiuyue professional voleybolchi sifatida faoliyatini yakunlaganini eʼlon qilgan.